|  |
| --- |
| Mødedato: 7. november 2023 10.00-12.00  Mødested: 1448-315  Mødeemne: Møde i SNUK-båndet  Deltagere: Annike Vestergaard Martínez, Lisbeth Sonne Christensen, Mariann Holmslykke, Eva Kvistgaard Arent, Bente Mattsson, Mette Buhl og Astrid Gad Knudsen  Afbud: Morten Bruun Hansen |

# Godkendelse af dagsorden

# Forberedelse af det fælles båndmøde om den nye eksamenshal, 10.00-10.35

Se vedlagte sagsfremstilling

*Som forberedelse til det fælles båndmøde med UVA-EKA og Eksamenstilsynet den 20. november drøfter båndet hvilke opmærksomhedspunkter set fra et SNUK-perspektiv, der skal behandles på mødet.*

Båndet fremsætter ønske om en større klarhed over, hvordan de forskellige projekter omkring den fælles eksamenshal koordineres og at fællesmødet indledes med en sådan præsentation. Det aftales, at Nikolaj Høncke Keldorff inviteres til at være mødeleder og til at holde den indledende præsentation. Mette aftaler nærmere med Nikolaj.

Båndet oplever, at der udestår en tydelig fortælling om beslutningerne bag en fælles eksamenshal, samt rammerne for, hvad der er til diskussion og hvad der ligger fast ift. ensretning af administrationen bag. Der ønskes derfor, at dette belyses på det fælles båndmøde.

Det aftales, at den foreslåedes tidsplan ændres således, at Eksamenstilsynet starter med at præsentere, hvorefter SNUK og UVA-EKA præsenterer vores opmærksomhedspunkter. Det aftales i den forbindelse, at Morten præsenterer projektet omkring §6-arbejsgruppen i regi af SNUK på det fælles båndmøde.

Den liste som Eksamenstilsynet har udarbejdet med input fra Uddannelsesjura præsenteres kort på mødet, hvorefter det aftales, at Mette tager fat i Nikolaj mhp. at aftale, at han sætter et par tillægsord på oversigten, som så deles forud for mødet.

# Status på institutionsakkrediteringen, 10.35-10-50

*Astrid giver en status på forberedelsen af panelbesøgene, hvor det første finder sted 19.-20. december, samt øvrigt relevant for båndet ift. IA.*

Astrid giver en status på tidsplanen for institutionsakkrediteringen med fokus på de forskellige opgaver, forberedelsesaspekter, møder og punkter, der allerede nu er planlagt. Derudover påpeger Astrid perioder ift. hvornår de administrative medarbejdere forventes inddraget i perioden. Det aftales at Astrid deler slides med tidsplanen.

# Henvendelse fra styrelsen om adgangskrav til kandidatuddannelser, 10.50-11.25

Se vedlagte henvendelse

*Båndet orienteres om henvendelsen fra styrelsen, hvad denne betyder for SNUK-båndet, samt hvad den foreløbige proces for arbejdet er. Derefter drøfter båndet, hvordan opgaven med at sikre et overblik over adgangskravene beskrevet i studieordningerne gribes an.*

Mette orienterede om, at styrelsen har lavet tilsyn på tilfældigt udvalgte kandidatuddannelser på universiteterne og herigennem fundet flere udfordringer med adgangskravene til kandidatuddannelser. Disse har styrelsen oplistet i en henvendelse sendt til hele sektoren og bedt om, at universiteterne retter op på de udfordringer, der kan konstateres ved en gennemgang af studieordningerne og hjemmesiderne med adgangskrav. Der er i båndet enighed om, at der igennem Danske Universiteter bliver rettet henvendelse til Styrelsen ift. de angivne udfordringer med udvælgelseskriterierne, den korte frist for at rette op og evt. varslingsfrister.

Båndet orienteres om opgaven med at gennemgå studieordningerne for at undersøge, om der er mangler eller fejl i adgangskravene, og om der er manglende overensstemmelse mellem adgangskravene angivet på AU’s hjemmeside og i studieordningen.

Mette og Astrid mødes med nøglepersoner i Optagelse i uge 46 for at tale håndtering og rammesætning af opgaven for fakulteterne. På baggrund af dette møde udarbejdes der en liste over adgangskrav, hvad de skal og må indeholde og en realistisk tidsplan for arbejdet, som bliver sendt til SNUK.

Båndet drøfter, hvordan opgaven med tjek studieordningsteksterne kan gribes an, herunder om man i Studiesystemer kan trække studieordningstekster ud i Excel, så det er nemmere til at gå til for fakulteterne? Astrid undersøger nærmere herom. Annike fortæller, at UVA-EKA på Arts har en robot, der kan gøre det.

# Nyt fra LGU, 11.25-11.35

*Båndet drøfter seneste LGU-referat. Medlemmerne holder sig orienteret ift. seneste udsendelse.*

# Nyt fra Uddannelsesstrategisk sekretariat, 11.35-11.45

Mette orienterer om, at Optagelse og Uddannelsesstrategisk Sekretariat pr. 1. januar 2024 lægges sammen i et nyt funktionsområde.

Mette orienterer om høringen omkring den fremtidige mulighed for at udmelde sig et tilvalg/sidefag uden at skulle melde sig ud af centralfaget.

# Nyt fra fakulteterne, 11.45-11.55

Bånd-medlemmerne fortæller om nyt fra de enkelte fakulteter.

Lisbeth orienterer om, at de har haft faglig dag i sagsbehandlingsteamet, hvor Uddannelsesjura holdte oplæg om den gode afgørelse og klagesagsbehandling. Hun opfordrer til, at man med fordel kan have et fælles møde med sagsbehandlere på tværs af fakulteterne med oplæg om sagsbehandling.

# Eventuelt, 11.55-12.00